กสทช.ไฟเขียวงบงวดแรก 344.64 ลบ. หนุนโรงพยาบาล 41 แห่ง สู้วิกฤตโควิด
กสทช.ไฟเขียวงบงวดแรก 344.64 ลบ. หนุนโรงพยาบาล 41 แห่ง สู้วิกฤตโควิด
กสทช.ไฟเขียวงบงวดแรก 344.64 ลบ. หนุนโรงพยาบาล 41 แห่ง สู้วิกฤตโควิด
8 เม.ย. 2563

นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (เลขาธิการ กสทช.) เปิดเผยว่า วันนี้ (8 เม.ย.) ที่ประชุม กสทช. มีมติอนุมัติเงินสนับสนุนสถานพยาบาลของรัฐและโรงพยาบาลภาคสนามของรัฐ รอบแรก จำนวน 41 แห่ง ต่อสู้สถานการณ์ ไวรัสโคโรน่า 2019 (โควิด -19) จากเงินกองทุนวิจัยและพัฒนากิจการกระจายเสียง กิจการโทรทัศน์ และกิจการโทรคมนาคม เพื่อประโยชน์สาธารณะ (กทปส.) และเงินงบประมาณรายจ่ายของสำนักงาน กสทช. ประจำปี 2563 วงเงิน 344.647 ล้านบาท
แบ่งเป็นการสนับสนุนจากงบประมาณกองทุนวิจัยและพัฒนากิจการกระจายเสียง กิจการโทรทัศน์ และกิจการโทรคมนาคม เพื่อประโยชน์สาธารณะ สนับสนุน 12 แห่ง วงเงิน 255.999 ล้านบาท และเงินสนับสนุนจากงบประมาณของสำนักงาน กสทช. 29 แห่ง วงเงิน 88.648 ล้านบาท
อนึ่ง สำหรับกรอบวงเงินงบประมาณในการสนับสนุนสถานพยาบาลของรัฐและโรงพยาบาลภาคสนามของรัฐในการต่อสู้โควิด-19 ทั้งเงินกองทุน กทปส. และเงินที่สำนักงาน กสทช. ปรับลดงบประมาณลง เดิมเป็นกรอบวงเงิน 1,000 ล้านบาท ขณะนี้ กสทช. ได้อนุมัติกรอบวงเงินเพิ่มเติมอีกเป็น 1,294.98 ล้านบาท ซึ่งขณะนี้ยอดการขอรับการสนับสนุนจนถึงวันที่ 7 เม.ย. 2563 มีจำนวนทั้งสิ้น 273 แห่ง กรอบวงเงิน 1,972 ล้านบาท